CELEX: 32014R0005
Language: mt
Date: 2014-01-06 00:00:00
Title: Regolament tal-Kummissjoni (UE) Nru 5/2014 tas- 6 ta’ Jannar 2014 li jemenda d-Direttiva 2008/38/KE li tistabbilixxi lista ta' użu intiż tal-materjali tal-għalf għall-annimali għal skopijiet partikolari nutrizzjonali  Test b’relevanza għaż-ŻEE

7.1.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 2/3
               
            REGOLAMENT TAL-KUMMISSJONI (UE) Nru 5/2014
      tas-6 ta’ Jannar 2014
      li jemenda d-Direttiva 2008/38/KE li tistabbilixxi lista ta' użu intiż tal-materjali tal-għalf għall-annimali għal skopijiet partikolari nutrizzjonali
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 767/2009 tal-Parlament Ewropew u tal-Kunsill tat-13 ta’ Lulju 2009 dwar it-tqegħid fis-suq u l-użu ta’ għalf, li jemenda r-Regolament (KE) Nru 1831/2003 tal-Parlament Ewropew u tal-Kunsill u li jħassar id-Direttiva tal-Kunsill 79/373/KEE, id-Direttiva tal-Kummissjoni 80/511/KEE, id-Direttivi tal-Kunsill 82/471/KEE, 83/228/KEE, 93/74/KEE, 93/113/KE u 96/25/KE u d-Deċiżjoni tal-Kummissjoni 2004/217/KE (1), u b'mod partikolari l-Artikolu 10(5) tiegħu,
      Billi:
      
                  (1)
               
               
                  B'konformità mal-Artikolu 32(2) tar-Regolament (KE) Nru 767/2009, qabel l-1 ta' Settembru 2010 tressqu quddiem il-Kummissjoni bosta applikazzjonijiet għall-awtorizzazzjoni għall-aġġornament tal-lista ta' użi maħsubin, kif imsemmi fl-Artikolu 10 ta' dak ir-Regolament.
               
            
                  (2)
               
               
                  Xi wħud minn dawk l-applikazzjonijiet jikkonċernaw tibdil tal-kundizzjonijiet marbutin mal-għanijiet nutrittivi partikolari “Restawr nutrizzjonali, konvalexxenza” fejn jikkonċerna l-klieb, u “Stabilizzazzjoni ta’ diġestjoni fiżjoloġika” rigward għalf li jista' jkun fih l-adittivi b'konċentrazzjonijiet ogħla daqs 100 darba mill-kontenut massimu rilevanti stabbilit fl-għalf komplet, kif imsemmi fl-Artikolu 8(2) tar-Regolament (KE) Nru 767/2009. L-applikazzjonijiet l-oħra jikkonċernaw għanijiet nutrittivi partikolari ġodda rigward ir-rekwiżit stabbilit fl-Artikolu 8(2) tar-Regolament (KE) Nru 767/2009.
               
            
                  (3)
               
               
                  Barra minn hekk, b'konformità mal-Artikolu 10 tar-Regolament (KE) Nru 767/2009, il-Kummissjoni rċeviet applikazzjoni biex jiżdied l-għan nutrittiv partikolari “Tnaqqis ta' livelli ta' jodju fl-għalf fil-każ ta' ipertirojdiżmu” fir-rigward tal-qtates.
               
            
                  (4)
               
               
                  Mod speċifiku ta' tmigħ huwa l-amministrazzjoni ta' bolus. Biex ikun garantit użu xieraq u sikur ta' bolus bħala għalf għal għanijiet nutrittivi partikolari, għandhom jiġu stabbiliti rekwiżiti ġenerali għall-kundizzjonijiet marbutin ma' ċerti użi maħsubin.
               
            
                  (5)
               
               
                  Il-Kummissjoni poġġiet l-applikazzjonijiet kollha, inklużi d-dossiers, għad-dispożizzjoni tal-Istati Membri.
               
            
                  (6)
               
               
                  Id-dossiers inklużi fl-applikazzjonijiet juru li l-kompożizzjoni tat-tipi diversi tal-għalf jissodisfaw l-għanijiet nutrittivi partikolari maħsuba rilevanti. “Restawr nutrizzjonali, konvalexxenza” fejn jikkonċerna l-klieb, u “Stabilizzazzjoni ta’ diġestjoni fiżjoloġika”“Tnaqqis ta' livelli ta' jodju fl-għalf fil-każ ta' ipertirojdiżmu” fir-rigward tal-qtates, “Sostenn tat-tħejjija għal, u l-irkupru minn eżerċizju ta' sforz sportiv” għall-equidae, “Kumpens għan-nuqqas ta' ħadid wara t-twelid” fir-rigward tal-ħnienes mhux miftuma u l-għoġġiela, “Sostenn tar-riġenerazzjoni ta' qwieqeb, saqajn u ġilda” fir-rigward ta' żwiemel, ruminanti u qżieqes, “Sostenn għat-tħejjija għall-estru u r-riproduzzjoni” fir-rigward ta' mammiferi u għasafar u “L-għotja tul żmien twil ta' mikronutrijenti u/jew vitamini lil annimali li jirgħu” fir-rigward tar-ruminanti b'kirxa funzjonali.
               
            
                  (7)
               
               
                  Barra minn hekk, l-evalwazzjoni wriet li t-tipi ta' għalf ikkonċernati ma għandhomx effetti ħżiena fuq is-saħħa tal-annimali u tal-bnedmin, fuq l-ambjent u fuq il-benessri tal-annimali. L-evalwazzjoni tad-dossiers kienet tinkludi verifika li l-karatterizzazzjoni livell għoli ta' ċertu addittiv tal-għalf timplika livell importanti tal-addittiv rispettiv li javviċina l-kontenut massimu stabbilit rilevanti fl-għalf komplet, iżda li ma jaqbiżx lil dan il-livell.
               
            
                  (8)
               
               
                  Għaldaqstant, l-applikazzjonijiet huma validi u l-għanijiet partikolari nutrittivi għandhom jinżiedu mal-lista tal-użi maħsubin, u l-kundizzjonijiet marbutin mal-għanijiet nutrittivi partikolari “Restawr nutrizzjonali, konvalexxenza” u “Stabilizzazzjoni ta’ diġestjoni fiżjoloġika” għandhom jinbidlu.
               
            
                  (9)
               
               
                  Għalhekk, id-Direttiva 2008/38/KE għandha tiġi emendata skont dan.
               
            
                  (10)
               
               
                  Peress li r-raġunijiet ta' sikurezza ma jitolbux l-applikazzjoni immedjata tal-modifiki għall-għalf li attwalment qed jitqiegħed fis-suq b'mod legali, huwa xieraq li l-partijiet interessati jingħataw perjodu tranżitorju biex jippreparaw ruħhom biex jilħqu r-rekwiżiti l-ġodda.
               
            
                  (11)
               
               
                  Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali, u la l-Parlament Ewropew u lanqas il-Kunsill ma opponewhom,
               
            ADOTTAT DAN IR-REGOLAMENT:
      Artikolu 1
      L-Anness I tad-Direttiva 2008/38/KE huwa emendat skont l-Anness ta’ dan ir-Regolament.
      Artikolu 2
      L-għalf inkluż fl-Anness ta' dan ir-Regolament u msemmi fl-Artikolu 8(2) tar-Regolament (KE) Nru 767/2009 li kien diġà tqiegħed fis-suq b'mod legali qabel l-1 ta' Settembru 2010 u li ġie prodott u ttikkettat qabel is-27 ta’ Lulju 2014 jista' jibqa' jitqiegħed fis-suq u użat sakemm jintużaw l-istokkijiet kollha li fadal. Jekk dan l-għalf ikun maħsub għall-annimali ta' kumpanija (pets), id-data msemmija fl-aħħar sentenza hija is-27 ta’ Jannar 2016.
      Artikolu 3
      Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-6 ta’ Jannar 2014.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 229, 1.9.2009, p. 1.
      
         ANNESS
         L-Anness I tad-Direttiva 2008/38/KE huwa emendat kif ġej:
         
                     (1)
                  
                  
                     Fil-Parti A, jiżdied il-punt li ġej:
                     
                                 “10.
                              
                              
                                 Meta għalf li jkun maħsub għal għanijiet nutrittivi partikolari jitqiegħed fis-suq fil-forma ta' bolus, billi dan huwa għalf, jew għalf supplimentari, maħsub biex jingħata b'mod orali permezz ta' tmigħ sfurzat, it-tikketta ta' dan l-għalf għandha, fejn hu applikabbli, tagħti l-perjodu massimu tar-rilaxx kontinwu mill-bolus u r-rata tar-rilaxx ta' kuljum għal kull addittiv li għalih ikun stabbilit kontenut massimu fl-għalf komplet. Fuq talba tal-awtorità kompetenti, l-operatur tan-negozju tal-għalf li jqiegħed bolus fis-suq għandu jagħti prova li l-livell tal-addittiv disponibbli fil-kanal tal-ikel kuljum ma jaqbiżx, jekk applikabbli, il-kontenut massimu tal-addittiv stabbilit għal kull kilogramma ta' għalf komplet matul il-perjodu kollu tat-tmigħ (effett ta' rilaxx bil-mod). Huwa rrakkomandat li l-għalf fil-forma ta' bolus jiġi amministrat minn veterinarju jew minn persuna kompetenti oħra.”
                              
                           
               
                     (2)
                  
                  
                     Il-Parti B tiġi emendata kif ġej:
                     
                                 Għan nutrittiv partikolari
                              
                              
                                 Karatteristiċi nutrittivi essenzjali
                              
                              
                                 Speċi jew kategorija tal-annimal
                              
                              
                                 Dikjarazzjonijiet tal-ittikkettar
                              
                              
                                 Tul tal-użu rakkomandat
                              
                              
                                 Dispożizzjonijiet oħra
                              
                           
                                 (a)
                              
                              
                                 Ir-ringiela li ġejja tiddaħħal bejn ir-ringiela tal-għan nutrittiv partikolari “Regolazzjoni tal-metaboliżmu lipidu fil-każ ta' iperlipidimija” u r-ringiela tal-għan nutrittiv partikolari “Tnaqqis ta' ram fil-fwied”:
                                 
                                             “Tnaqqis ta' livelli ta' jodju fl-għalf fil-każ ta' ipertirojdiżmu
                                          
                                          
                                             Livell ristrett ta' jodju: massimu 0,26 mg/kg ta' għalf tal-annimali ta' kumpanija komplet b'kontenut ta' 12 % ndewwa.
                                          
                                          
                                             Qtates
                                          
                                          
                                             Total tal-jodju
                                          
                                          
                                             Inizjalment mhux aktar minn 3 xhur
                                          
                                          
                                             Indika fuq it-tikketta: 'Huwa rakkomandat li jinkiseb parir mingħand veterinarju qabel l-użu u qabel ma jittawwal il-perjodu tal-użu.”
                                          
                                       
                           
                                 (b)
                              
                              
                                 Ir-ringiela tal-għan nutrittiv partikolari “Restawr nutrizzjonali, konvalexxenza” speċi jew kategorija ta' annimali: “klieb u qtates”, huwa sostitwit b'dan li ġej:
                                 
                                             “Restawr nutrizzjonali, konvalexxenza (*)
                                             
                                          
                                          
                                             Densità kbira ta’ enerġija, konċentrazzjonijiet għolja ta’ nutrijenti essenzjali u ingredjenti faċilment diġeribbli
                                          
                                          
                                             Klieb u qtates
                                          
                                          
                                             
                                                         —
                                                      
                                                      
                                                         Ingredjenti faċilment diġeribbli, inkluż it-trattament tagħhom jekk rilevanti
                                                      
                                                   
                                                         —
                                                      
                                                      
                                                         Valur tal-enerġija
                                                      
                                                   
                                                         —
                                                      
                                                      
                                                         Kontenut ta’ aċidi grassi n-3 u n-6 (jekk dawn huma miżjuda)
                                                      
                                                   
                                          
                                             Sakemm jintlaħaq ir-restawr
                                          
                                          
                                             Fil-każ ta’ għalf maħsub biex jingħata permezz ta' tubi, dan li ġej għandu jkun indikat fuq it-tikketta: ‘Amministrazzjoni taħt superviżjoni veterinarja.’
                                          
                                       
                                             
                                                Enterococcus faecium DSM 10663 / NCIMB 10415 (E1707)
                                             L-għalf supplimentari jista' jkun fih addittivi tal-grupp funzjonali ‘stabbilizzanti tal-batterji tal-musrana’ b'konċentrazzjoni ogħla minn 100 darba daqs il-kontenut massimu rilevanti stabbilit għall-għalf komplet.
                                          
                                          
                                             Klieb
                                          
                                          
                                             Isem l-istabbilizzant tal-batterji tal-musrana u l-ammont miżjud
                                          
                                          
                                             Bejn 10 ijiem sa 15
                                          
                                          
                                             
                                                         —
                                                      
                                                      
                                                         L-istruzzjonijiet għall-użu tal-għalf għandhom jiżguraw li l-kontenut massimu legali tal-istabbilizzant tal-batterji tal-musrana għall-għalf komplet jiġi rispettat.
                                                      
                                                   
                                                         —
                                                      
                                                      
                                                         Indika fuq it-tikketta: ‘Huwa rakkomandat li jinkiseb parir mingħand veterinarju qabel l-użu u qabel ma jittawwal il-perjodu tal-użu.’
                                                      
                                                   
                                       
                           
                                 (c)
                              
                              
                                 Ir-ringiela tal-għan nutrittiv partikolari “Stabbilizzazzjoni tad-diġestjoni fiżjoloġika” hija sostitwita b'dan li ġej:
                                 
                                             “Stabilizzazzjoni tad-diġestjoni fiżjoloġika
                                          
                                          
                                             Kapaċità ta’ tmewwit baxxa, u ingredjenti faċilment diġeribbli
                                          
                                          
                                             Ħnienes
                                          
                                          
                                             
                                                         —
                                                      
                                                      
                                                         Ingredjenti faċilment diġeribbli, dan jinkludi t-trattament tagħhom, jekk rilevanti
                                                      
                                                   
                                                         —
                                                      
                                                      
                                                         Kapaċità ta’ tmewwit
                                                      
                                                   
                                                         —
                                                      
                                                      
                                                         Sors(i) ta’ sustanzi astrinġenti (jekk miżjuda)
                                                      
                                                   
                                                         —
                                                      
                                                      
                                                         Sors(i) ta’ sustanzi muċillaġini (jekk miżjuda)
                                                      
                                                   
                                          
                                             Ġimagħtejn sa 4 ġimgħat
                                          
                                          
                                             Indika fuq it-tikketta:
                                             ‘Fil-każ ta’ riskju ta’ disturbi diġestivi, matul il-perjodi ta’ disturbi diġestivi, jew waqt l-irkuprar minn disturbi diġestivi.’
                                          
                                       
                                             Ingredjenti faċilment diġeribbli
                                          
                                          
                                             Qżieqeż
                                          
                                          
                                             
                                                         —
                                                      
                                                      
                                                         Ingredjenti faċilment diġeribbli, dan jinkludi t-trattament tagħhom, jekk rilevanti
                                                      
                                                   
                                                         —
                                                      
                                                      
                                                         Sors(i) ta’ sustanzi astrinġenti (jekk miżjuda)
                                                      
                                                   
                                                         —
                                                      
                                                      
                                                         Sors(i) ta’ sustanzi muċillaġini (jekk miżjuda)
                                                      
                                                   
                                       
                                             L-addittivi tal-għalf tat-tip ‘Stabbilizzanti tal-batterji tal-musrana’ tal-kategorija ‘addittivi żootekniċi’ kif imsemmija fl-Anness I tar-Regolament (KE) Nru 1831/2003.
                                             L-għalf supplimentari jista' jkun fih addittivi tal-grupp funzjonali ‘stabbilizzanti tal-batterji tal-musrana’ b'konċentrazzjoni ogħla minn 100 darba daqs il-kontenut massimu rilevanti stabbilit għall-għalf komplet.
                                          
                                          
                                             L-ispeċi ta' annimal li għalih huwa awtorizzat l-istabbilizzant tal-batterji tal-musrana
                                          
                                          
                                             Isem l-istabbilizzant tal-batterji tal-musrana u l-ammont miżjud
                                          
                                          
                                             Sa 4 ġimgħat
                                          
                                          
                                             Indika fuq it-tikketta tal-għalf:
                                             
                                                         (1)
                                                      
                                                      
                                                         ‘Fil-każ ta’ riskju ta’ disturbi diġestivi, matul il-perjodi ta’ disturbi diġestivi, jew waqt l-irkuprar minn disturbi diġestivi.’
                                                      
                                                   
                                                         (2)
                                                      
                                                      
                                                         Jekk applikabbli: ‘L-għalf fih stabbilizzant tal-batterji tal-musrana b'konċentrazzjoni ogħla minn 100 darba tal-kontenut massimu awtorizzat għall-għalf komplet.’
                                                      
                                                   L-istruzzjonijiet għall-użu tal-għalf għandhom jiżguraw li l-kontenut massimu legali tal-istabbilizzant tal-batterji tal-musrana għall-għalf komplet jiġi rispettat.”
                                          
                                       
                           
                                 (d)
                              
                              
                                 Ir-ringieli li ġejjin jiddaħħlu bejn ir-ringiela tal-għan nutrittiv partikolari “Tnaqqis tar-riskju tal-aċidożi” u r-ringiela tal-għan nutrittiv partikolari “Stabilizzazzjoni tal-bilanċ tal-ilma u l-elettroliti”:
                                 
                                             “L-għotja tul żmien twil ta' mikronutrijenti u/jew vitamini lil annimali li jirgħu
                                          
                                          
                                             Livell għoli ta'
                                             
                                                         —
                                                      
                                                      
                                                         Mikronutrijenti
                                                         u/jew
                                                      
                                                   
                                                         —
                                                      
                                                      
                                                         vitamini, provitamini u sustanzi ddefiniti sew kimikament li għandhom effetti simili.
                                                      
                                                   L-għalf supplimentari jista' jkun fih addittivi b'konċentrazzjoni ogħla minn 100 darba daqs il-kontenut massimu rilevanti stabbilit għall-għalf komplet.
                                          
                                          
                                             Ruminanti b'kirxa funzjonali
                                          
                                          
                                             
                                                         —
                                                      
                                                      
                                                         L-ismijiet u l-ammonti totali miżjuda ta' kull mikronutrijent, vitamina, provitamina u sustanza ddefinita kimikament li għandhom effetti simili.
                                                      
                                                   
                                                         —
                                                      
                                                      
                                                         Ir-rata ta' rilaxx kuljum ta' kull mikronutrijent u/jew vitamina jekk jintuża bolus;
                                                      
                                                   
                                                         —
                                                      
                                                      
                                                         Il-perjodu massimu tar-rilaxx kontinwu tal-mikronutrijent jew tal-vitamina jekk jintuża bolus.
                                                      
                                                   
                                          
                                             Sa 12-il xahar
                                          
                                          
                                             
                                                         —
                                                      
                                                      
                                                         Hija permessa l-applikazzjoni fil-forma ta' bolus. Bolus jista' jkun fih sa 20 % ħadid f'forma inerti, mhux bijodisponibli, biex tiżdied id-densità tiegħu.
                                                      
                                                   
                                                         —
                                                      
                                                      
                                                         Indika fuq it-tikketta tal-għalf:
                                                         
                                                                     ‘—
                                                                  
                                                                  
                                                                     Is-supplimentazzjoni simultanja ta' addittivi b'kontenut massimu minn sorsi differenti minn ta' dawk fil-bolus, jekk applikabbli, għandha tiġi evitata.
                                                                  
                                                               
                                                                     —
                                                                  
                                                                  
                                                                     Qabel l-użu, huwa rakkomandat li jintalab parir mingħand veterinarju jew dietologu dwar:
                                                                     
                                                                                 (1)
                                                                              
                                                                              
                                                                                 il-bilanċ tal-mikronutrijenti fil-porzjon ta' kuljum;
                                                                              
                                                                           
                                                                                 (2)
                                                                              
                                                                              
                                                                                 l-istatus tal-mikronutrijenti tal-merħla
                                                                              
                                                                           
                                                               
                                                                     —
                                                                  
                                                                  
                                                                     Il-bolus fih x % ħadid inerti biex tiżdied id-densità tiegħu, jekk applikabbli.’
                                                                  
                                                               
                                                   
                                       
                                             Kumpens għal nuqqas ta' ħadid disponibbli wara t-twelid
                                          
                                          
                                             Livelli għoljin ta' komposti tal-ħadid awtorizzati skont il-grupp funzjonali ‘komposti ta' mikronutrijenti’ tal-kategorija ‘addittivi nutrittivi’ kif imsemmija fl-Anness I tar-Regolament (KE) Nru 1831/2003.
                                             L-għalf supplimentari jista' jkun fih il-ħadid b'konċentrazzjoni ogħla minn 100 darba daqs il-kontenut massimu rilevanti stabbilit għall-għalf komplet.
                                          
                                          
                                             Ħnienes mhux miftuma u għoġġiela
                                          
                                          
                                             Kontenut totali ta' ħadid
                                          
                                          
                                             Wara t-twelid sa 3 ġimgħat
                                          
                                          
                                             L-istruzzjonijiet għall-użu tal-għalf għandhom jiżguraw li l-kontenut massimu legali tal-ħadid għall-għalf komplet jiġi rispettat.
                                          
                                       
                                             Sostenn tar-riġenerazzjoni ta' qwieqeb, saqajn u ġilda
                                          
                                          
                                             Livell għoli ta' żingu.
                                             L-għalf supplimentari jista' jkun fih iż-żingu b'konċentrazzjoni ogħla minn 100 darba daqs il-kontenut massimu rilevanti stabbilit għall-għalf komplet.
                                          
                                          
                                             Żwiemel, ruminanti u qżieqeż
                                          
                                          
                                             L-ammont totali ta'
                                             
                                                         —
                                                      
                                                      
                                                         żingu
                                                      
                                                   
                                                         —
                                                      
                                                      
                                                         metjonina
                                                      
                                                   
                                          
                                             Sa 8 ġimgħat
                                          
                                          
                                             L-istruzzjonijiet għall-użu tal-għalf għandhom jiżguraw li l-kontenut massimu legali taż-żingu għall-għalf komplet jiġi rispettat.
                                          
                                       
                                             Sostenn għat-tħejjija għall-estru u r-riproduzzjoni
                                          
                                          
                                             
                                                         —
                                                      
                                                      
                                                         Livell għoli ta'-selenju u
                                                         kontenut minimu ta' vitamina E f'kull kg ta' għalf komplet b'kontenut ta' ndewwa ta' 12 %, għall-qżieqeż, kontenut ta' 53 mg, għall-fniek, 35 mg, għall-klieb, il-qtates, il-mink, ta' 88 mg;
                                                         kontenut minimu ta' vitamina E kuljum għal kull annimal, għall-ovini 100 mg, għall-bovini 300 mg u għaż-żwiemel 1 100  mg
                                                         jew
                                                      
                                                   
                                                         —
                                                      
                                                      
                                                         Livell(i) għoli/għoljin ta'vitamina A
                                                         u/jew vitamina D u/jew
                                                         kontenut minimu ta' beta karotin ta' 300 mg kuljum għal kull annimal
                                                      
                                                   L-għalf supplimentari jista' jkun fih is-selenju, u l-vitamini A u D b'konċentrazzjoni ogħla minn 100 darba daqs il-kontenut massimu rilevanti stabbilit għall-għalf komplet.
                                          
                                          
                                             Mammiferi
                                          
                                          
                                             L-ismijiet u l-ammonti totali ta' kull mikronutrijent u vitamina miżjuda.
                                          
                                          
                                             
                                                         —
                                                      
                                                      
                                                         Baqar: ħmistax qabel tmiem il-ġestazzjoni sa meta tiġi kkonfermata ġestazzjoni oħra.
                                                      
                                                   
                                                         —
                                                      
                                                      
                                                         Ħnieżer nisa: minn 7 ijiem qabel ma jwelldu sa 3 ijiem wara u minn 7 ijiem qabel it-tgħammir sa 3 ijiem wara.
                                                      
                                                   
                                                         —
                                                      
                                                      
                                                         Mammiferi nisa oħrajn: mill-aħħar ftit tal-ġestazzjoni sa meta tiġi kkonfermata ġestazzjoni oħra.
                                                      
                                                   
                                                         —
                                                      
                                                      
                                                         Irġiel: waqt perjodi ta' attività riproduttiva
                                                      
                                                   
                                          
                                             
                                                         —
                                                      
                                                      
                                                         L-istruzzjonijiet għall-użu tal-għalf għandhom jiżguraw li l-kontenut massimu legali għall-għalf komplet jiġi rispettat.
                                                      
                                                   
                                                         —
                                                      
                                                      
                                                         Indika fuq it-tikketta tal-għalf:
                                                         'Gwida għas-sitwazzjonijiet li fihom l-użu tal-għalf huwa rilevanti.”
                                                      
                                                   
                                       
                                             
                                                         —
                                                      
                                                      
                                                         Livell(i) għoli/għoljin tavitamina A u/jew vitamina D
                                                         jew
                                                      
                                                   
                                                         —
                                                      
                                                      
                                                         Livell(i) għoli/għoljin ta' selenju u/jew żingu u/jewkontenut minimu 44 mg/kg ta' vitamina E fl-għalf komplet b'kontenut ta' ndewwa ta' 12 %.
                                                      
                                                   L-għalf supplimentari jista' jkun fih is-selenju, iż-żingu u l-vitamini A u D b'konċentrazzjoni ogħla minn 100 darba daqs il-kontenut massimu rilevanti stabbilit għall-għalf komplet.
                                          
                                          
                                             Għasafar
                                          
                                          
                                             L-ismijiet u l-ammonti totali ta' kull mikronutrijent u vitamina miżjuda.
                                          
                                          
                                             
                                                         —
                                                      
                                                      
                                                         Għan-nisa: waqt l-estru
                                                      
                                                   
                                                         —
                                                      
                                                      
                                                         Għall-irġiel: waqt perjodi ta' attività riproduttiva
                                                      
                                                   
                                       
                           
                                 (e)
                              
                              
                                 Ir-ringiela li ġejja tiddaħħal bejn ir-ringiela tal-għan nutrittiv partikolari “Kumpens għat-telf tal-elettrolite fil-każi ta’ għaraq żejjed” u r-ringiela tal-għan nutrittiv partikolari “Restawr nutrizzjonali, konvalexxenza”, l-ispeċi jew il-kategorija tal-annimali: “L-annimali equidae”:
                                 
                                             “Sostenn tat-tħejjija għal, u l-irkupru minn eżerċizju ta' sforz sportiv
                                          
                                          
                                             Livell għoli ta' selenju u kontenut minimu ta' 50mg ta' vitamina E f'kull kg ta' għalf komplet b'kontenut ta' ndewwa ta' 12 %.
                                             L-għalf supplimentari jista' jkun fih il-komposti tas-selenju b'konċentrazzjoni ogħla minn 100 darba daqs il-kontenut massimu rilevanti stabbilit għall-għalf komplet.
                                          
                                          
                                             
                                                Equidae
                                             
                                          
                                          
                                             L-ammont totali ta'
                                             
                                                         —
                                                      
                                                      
                                                         il-vitamina E:
                                                      
                                                   
                                                         —
                                                      
                                                      
                                                         is-selenju.
                                                      
                                                   
                                          
                                             Sa 8 ġimgħat qabel l-eżerċizzju ta' sforz sportiv - Sa 4 ġimgħat wara l-eżerċizzju ta' sforz sportiv
                                          
                                          
                                             L-istruzzjonijiet għall-użu tal-għalf għandhom jiżguraw li l-kontenut massimu legali tas-selenju għall-għalf komplet jiġi rispettat.”
                                          
                                       
                           
               
            (*)  Il-manifattur jista jikkompleta l-għan nutrittiv partikolari b'referenza għal-“Lipidosi ħepatika fellina”.”